Source: https://octavpelin.wordpress.com/2017/07/02/
Timestamp: 2019-12-15 05:40:04+00:00

Document:
02 | iulie | 2017 | Octavpelin's Weblog
Arhiva | 4:37 pm
UNDE S-O REFUGIAT IN WEEKEND ,GAULEITERUL NAZI KLAUS WERNER JOHANNIS CU SOATA SA CARMEN,DUPA CE A INSTALAT GUVERNUL PSD+ALDE,SI DE CARE ESTE RASPUNZATOR IN CAZUL UNUI ESEC AL GUVERNARII CABINETULUI TUDOSE!
Președintele Klaus Iohannis și soția sa, Carmen, s-au aflat în acest sfârșit de săptămână în zona Munților Retezat.
Președintele s-a pozat cu turiști aflați în zona Lacului Bucura, care au postat fotografiile pe paginile lor de Facebook.
Iohannis va fi responsabil de eşecul guvernului la fel ca Dragnea şi Tăriceanu.
Să fie clar pentru toată lumea: desemnîndu-l pe Mihai Tudose şi acceptînd componenţa guvernului, în ciuda numeroaselor dezvăluiri din presă, preşedintele Iohannis este complicele PSD şi ALDE dacă această guvernare va fi un eşec! Discursul foarte critic al lui Iohannis la depunerea jurămîntului nu-i va folosi ca scuză, ci, din contră, va fi principalul cap de acuzare la adresa sa.
Aceste critici pe care Iohannis le-a făcut în public la festivitatea de depunere a jurămîntului nu-şi aveau locul acum, ci în timpul consultărilor de luni, în acea oră pe care a redus-o la 15 minute! Atunci trebuia să ceară garanţii de la Dragnea şi Tăriceanu că nu se vor introduce noi taxe, că se va respecta programul de guvernare şi că ţara nu va fi aruncată într-o nouă criză.
Iohannis trebuia, de asemenea, să-şi ia un răgaz rezonabil pentru a studia propunerea de prim-ministru a PSD-ALDE, pentru a împiedica desemnarea cu bună ştiinţă a unui plagiator, om al serviciilor secrete, care nu a lucrat nici măcar o zi în economia reală.
Dacă se arată acum atît de îngrijorat de spectrul sinistru al noului guvern, putea să-i cheme la discuţii pe liderii PSD, ALDE şi UDMR (cei care au votat învestirea) pentru a le atrage atenţia asupra prezenţei în viitorul Executiv a prietenului de vînătoare al lui Omar Hayssam, a asociatului „bunului” Mohamad Yassin, a directorului general de la „Cancan”, a celui care modifica legile pentru a-l spăla pe Victor Ponta de plagiat, a etnologului din fruntea ministerului economiei, a absolventului Facultăţii de educaţie fizică din fruntea ministerului Mediului de Afaceri!
Nu merge aşa, domnule preşedinte! Acum vă daţi rănit, îi sfătuiţi pe cei pe care i-aţi girat acum trei zile să nu mai „ţopăie”, ca şi cum nici usturoi n-aţi mîncat şi nici gura nu vă miroase. Nu merge aşa!
Desemnarea prim-ministrului nu este nici moftul preşedintelui ţării, dar nici un act formal. Este, ca să folosim un limbaj oficial, un act de mare responsabilitate, din moment ce Constituţia îi dă dreptul preşedintelui ca, după consultări, să decidă cine va fi acela care se va duce în parlament pentru a obţine votul de încredere. Iar din DEX aflăm ce înseamnă „responsabilitate”: „Obligația de a efectua un lucru, de a răspunde, de a da socoteală de ceva, de a accepta și suporta consecințele”.
Cu alte cuvinte, felul în care s-a făcut desemnarea lui Mihai Tudose nu este doar responsabilitatea lui Liviu Dragnea şi Călin Popescu Tăriceanu, ci şi a preşedintelui Klaus Iohannis! Poate că preşedintele nu-şi dă seama, dar acceptarea propunerii ca un plagiator dovedit să stea în fruntea guvernului este o mare eroare, una care va atîrna enorm în evaluarea propriului său mandat, căci asta înseamnă că a legiferat una dintre faptele cele mai grave şi mai ruşinoase: aceea de furt intelectual, care nu este tolerată nicăieri în lume! Geniu să fi fost acest Tudose şi preşedintele, care este profesor (!), nu avea voie să treacă peste acuzaţiile de plagiat ce planează asupra lui Mihai Tudose. Dacă nu ştie, îi spunem noi că, în Germania, Karl zu Guttenberg, ministrul economiei şi cel care era considerat succesorul Angelei Merkel, a fost demis din toate funcţiile, inclusiv din cea de membru al Bundestag-ului, pentru plagierea tezei de doctorat! La fel ca şi preşedintele Ungariei, Pal Schmitt! Das ist ein Zustand, der nicht akzeptabel ist!
Deja, în spaţiul public, se spune că Iohannis ar fi acceptat propunerea PSD-ALDE sperînd ca acest guvern să-şi rupă gîtul, astfel încît să favorizeze Opoziţia pe termen mediu, în vederea alegerilor prezidenţiale din 2019, cînd speră să obţină al doilea mandat la Cotroceni. Ar fi extrem de grav ca preşedintele să folosească un astfel de tertip, sacrificînd interesele mari ale ţării pentru interesele sale mărunte!
Şi ar mai fi ceva care trebuie subliniat. Oare cum şi-a permis preşedintele ţării să spună că nu mai vrea repetarea episodului Ordonanţa 13, după ce Curtea Constituţională a declarat că aceasta era perfect constituţională? În loc să ceară scuze pentru asmuţirea ilegitimă a populaţiei la acel protest, Iohannis mai crede şi azi, la fel ca Laura Codruţa Kovesi, că acea ordonanţă era neconstituţională? Sau nu dă doi bani pe Curtea Constituţională şi, după modelul şefei DNA, vrea să le spună în faţă judecătorilor CCR: „spălaţi-vă pe cap cu ea!”. E bine să afle că acum procurorii DNA sînt anchetaţi de Inspecţia judiciară a CSM pentru dosarul deschis de Kovesi împotriva guvernului Grindeanu la cererea lui Poliţeanu, omul Monicăi Macovei! Dacă o va ţine langa cu Ordonanţa 13, nu este exclus ca unele acuzaţii să-l vizeze chiar pe domnia sa, căci deciziile CCR sînt obligatorii pentru toată lumea, inclusiv pentru preşedintele ţării.
În consecinţă, Klaus Iohannis trebuie să ştie chiar de acum că are toată responsabilitate desemnării actualului prim-ministru, cot la cot cu Liviu Dragnea şi Călin Popescu Tăriceanu! Nu are nici o scuză, pentru că a ignorat cu bună ştiinţă toate semnalele din presă care atrăgeau atenţia asupra „bubelor” lui Mihai Tudose şi nu s-a folosit de mijloacele legale pe care i le oferă Constituţia pentru a împiedica o asemenea desemnare.
Dintr-o astfel de situaţie a apărut şi cunoscutul proverb: spune-mi cu cine de înhăitezi, ca să-ţi spun cine eşti! Cu alte cuvinte, „guvernul Tudose” va avea în istorie numele generic „Guvernul Iohannis-Dragnea-Tăriceanu”, după numele părinţilor lui naturali.
MANIFESTATIE A 10.000 DE PERSOANE ,DUMINICA LA HAMBURG ,IN GERMANIA IMPOTRIVA SUMMITULUI G20!
Cel puțin 10.000 de persoane, potrivit poliției și organizatorilor, s-au reunit duminică în mod pașnic la Hamburg, pentru a protesta împotriva summitului G20 care va avea loc vineri și sâmbătă în acest oraș-port din nordul Germaniei, relatează AFP.
Manifestația este primul protest de amploare din seria celor în jur de 30 anunțate pe tot parcursul săptămânii.
Organizatorii, care contau vineri pe participarea ‘câtorva zeci de mii de persoane’, au indicat o cifră provizorie ‘mult peste 10.000’, similară celei indicate de poliție.
Conform unui purtător de cuvânt al poliției, adunarea este ‘absolut pașnică’.
Într-o atmosferă mai degrabă familială și în condiții de ploaie, manifestanți s-au reunit spre sfârșitul dimineții în fața primăriei din Hamburg, unde mai multe persoane au luat cuvântul pentru a cere ‘o altă politică’, respect față de mediu sau pentru a-l critica pe președintele american Donald Trump.
În portul Hamburg, activiști ai Greenpeace au manifestat în fața unei nave încărcate cu cărbune, pentru a cere renunțarea la folosirea acestei resurse în producerea de electricitate, a comunicat organizația.
Liderii statelor din grupul G20 se vor reuni vineri și sâmbătă la Hamburg, în condiții de securitate ridicată, pe fondul numeroaselor manifestații de protest anunțate.
Organizatorii mizează pe o participare de peste 100.000 de persoane pe parcursul mai multor zile.
Autoritățile germane se tem ca protestele să nu degenereze în violențe din cauza extremiștilor de stânga, al căror număr a fost estimat de ministrul de interne Thomas de Maiziere, în ediția de duminică a cotidianului Bild, la ‘peste 8.000’.
În jur de 15.000 de polițiști vor asigura securitatea summitului, cărora li se vor adăuga 3.800 care vor supraveghea aeroportul și trenurile.
REMEMBER ADEVARATI ROMANI. MEMORIUL LUI NICOLAE IORGA DIN 2 IULIE 1940 CU PRIVIRE LA PIERDEREA BASARABIEI SI BUCOVINEI DE NORD!
Memoriul lui Iorga din 2 iulie 1940 cu privire la pierderea Basarabiei și a Bucovinei de nord.
„Azi are loc ședința Comisiunei Afacerilor Străine a Parlamentului. De dimineață, Urdăreanu a fost la Iorga să-l roage să spuie că eu am fost pentru rezistență. A promis că va face ceva.”, scria Carol al II-lea în ziua de marți, 2 iulie 1940, pentru a adăuga, a doua zi, în Jurnalul său: „Miercuri, 3 iulie 1940 (…) Știrile din Basarabia sunt foarte triste. Astăzi a fost ultima zi a evacuării și a fost hotărâtă zi de doliu național. Evreii și comuniștii s-au purtat într-un mod oribil. Asasinate și molestări ale ofițerilor și ale acelor cari voiau să plece. Aceasta mă face să mă tem că va produce reacții primejdioase”. (Carol al II-lea Regele României, Însemnări zilnice, vol. III, București, Ed. Scripta, 1998)
Așadar, pentru a ne aduce aminte mai bine despre tragedia Basarabiei și a nordului Bucovinei, prezentăm un document istoric, publicat de istoricul si bloggerul basarabean Vadim Guzun: Memoriul remis președintelui Consiliului de Miniștri al României de către profesorul Nicolae Iorga, în urma ședinței comisiilor reunite ale Camerei Deputaților și Senatului din data de 2 iulie 1940, în problema cedării Basarabiei, nordului Bucovinei și altor teritorii românești către URSS. Iata transcrierea documentului urmată de prima filă în facsimil:
Judecata Europei în urma războiului Crimeei, a întărit dreptul românesc prin aceea că Moldova a fost pusă păzitoare în numele ei a gurilor Dunării cu tot ținutul care le acoperă. Iar când Rusia lui Alexandru al II-lea a reluat zilnic, nu fără a oferi compensații, pe care, ca atare, am declarat că nu le primim, înțelepciunea întemeietorului Dinastiei românești contemporane a retras, numai înaintea invaziei, armata si funcționarii fără a voi să iscălească un act de cesiune. În 1879 încă o hotărâre juridică românească urma cu cercetarea unui proces basarabean, dovedind cu texte de drept că România este din acest punct de vedere, teoretic, încă stăpână acolo.
În timpul Marelui Război Basarabia, căzută în anarhie si reclamată fără niciun temei de o Ucraină fără bază istorică, n-a cerut nimănui această moștenire firească. Ea s-a oferit de la sine, pe baza dreptului de autodeterminare, care e la baza teoriei constituționale a Republicilor Sovietelor.
Fără a pune în discuție necesități care cei mai mulți au socotit că nu se pot evita, subsemnații, dintre care cei mai mulți sunt întemeietorii înșiși ai Statului Român nou în hotarele lui firești, nu pot admite ca în orice formă să se dea o recunoaștere legală în numele statului și poporului român, la ceea ce nu este decât o uzurpație determinată de confuzia de noțiuni; dorinți trecătoare, a unei epoci de criză fără pereche.”
Semnează: N. Iorga, A.C. Cuza, Iuliu Maniu, dr. Angelescu, G.G. Mironescu, C.I. Brătianu, I. Mihalache, Stelian Popescu, dr. N. Lupu, Mihai Popovici, Alex. Lapedatu, V.P. Sassu, Pant. Halippa, dr. Constantinescu, Gh. Brătianu, C.D. Dimitriu, dr. Ciugureanu, Oct.C. Tăslăuanu, M. Oromolu, Gh. Cipăianu, V. Madgearu, I. Lugoșianu, W.D. Chirculescu, M. Berceanu, Polizu Micșunești, Gh. Popp, Aurel Dobrescu, R.G. Emandi.
Sursa ActiveNews: Afaceri Orientale – document de arhivă, original, 3 file, cu semnături olografe:
GABRIELA SZABO ,NOUL DIRECTOR AL CSM BUCURESTI!
Fosta atletă Gabriela Szabo a fost numită vineri în funcția de director general al CSM București, a anunțat duminică Primăria Municipiului București într-un comunicat.
„Începând cu această dată, Gabriela Szabo se detașează la Clubul Sportiv Municipal București, în funcția de conducere de director general, pe o perioadă de maxim un an”, se arată în comunicat.
Primarul general, Gabriela Firea, a declarat că speră ca, sub conducerea Gabrielei Szabo, CSM București să devină punct de reper în sportul românesc și mondial.
„Avem acum la conducerea Clubului Sportiv Municipal București un director cu experiență sportivă de nivel mondial, o sportivă care a fost desemnată în urmă cu câțiva ani ‘cea mai bună atletă din lume’, fiind medaliată în repetate rânduri în cadrul olimpiadelor și totodată deținătoarea unor recorduri mondiale importante. Sub conducerea doamnei Szabo sper ca CSM București să devină punct de reper în sportul românesc și, de ce nu, în sportul mondial. Îmi reafirm încă o dată susținerea pentru sport, consider că are un rol foarte important în viața noastră și a copiilor noștri, drept pentru care voi face tot ce îmi stă în putință să încurajez și să dezvolt acest domeniu atât în școli cât și în timpul liber”, afirmă Firea.
DIN CICLUL :PE CULMILE PAMFLETULUI POLITIC. NICOLAE IORGA vs.IULIU MANIU(1934)!
Anul 1934 a debutat cu numirea liberalului Gheorghe Tătărescu în calitate de prim-ministru şi intrarea României într-o zodie de stabilitate politică şi creştere economică pentru următorii patru ani. În acelaşi timp, 1934 a marcat şi „încetarea oricărei influenţe… asupra politicii statului“ de către Iuliu Maniu, preşedintele Partidului Naţional Ţărănesc (PNŢ) şi poziţionarea sa ca opozant perpetuu al regelui Carol al II-lea.
Pierderea puterii politice şi a influenţei asupra monarhului a determinat o reacţie din partea fostului prim-ministru naţional-ţărănist, prin elaborarea unui memoriu asupra Restauraţiei, care, evident, a fost interzis de autorităţi, dar a fost publicat în străinătate. Prin acest act, Iuliu Maniu a încercat să se dezvinovăţească de acuzele privind eventuale negocieri cu prinţul Carol anterioare anului 1930, aducerea şi încoronarea sa ca rege. Practic, Iuliu Maniu a încercat să devină pe lângă regele Carol al II-lea ceea ce a fost Ionel Brătianu pe lângă Ferdinand I, însă inteligenţa monarhului a eludat încăpăţânarea şi interesele liderului PNŢ.
Un titan aruncă mănușa polemică
Reacţia la memoriul lui Iuliu Maniu a venit din cea mai autorizată direcţie – un om politic, un istoric, un gazetar şi un pamfletar redutabil, toate îngemănate în persoana lui Nicolae Iorga. În ultima parte a anului 1934, Nicolae Iorga a publicat o broşură prin care l-a prezentat pe Iuliu Maniu într-o analiză lucidă, profundă, însă extrem de caustică şi maliţioasă, în care a evidenţiat toate lipsurile şi greşelile politice ale acestuia, toate atitudinile controversate, acţiunile subversive la adresa statului, totul pentru a prelua puterea fără riscuri personale şi fără a ieşi în faţă. (…)
„Oameni de un patriotism jertfitor“
În introducerea lucrării, autorul prezintă definiţia sa asupra oamenilor de stat care ar trebui să se afle la conducerea ţării, noţiuni care şi-au păstrat valabilitatea până în prezent: „Înţeleg prin aceasta oameni de un patriotism jertfitor, de un naţionalism fără tranzacţii, de un simţ hotărâtor al unităţii româneşti fără regionalisme, de un sentiment religios care să nu primeze datoriile faţă de întreaga comunitate românească. Înţeleg oameni de o largă cultură, înainte de toate, una de o perfectă orientare în sensul nostru, în legătură cu ce suntem, cu ce am fost, cu ce am suferit şi cu ce am făcut. Înţeleg oameni de un mare curaj, fără prieteni care să se ceară satisfăcuţi, oameni la care o acţiune sigură şi răpede să vie după o hotărâre neîntârziată. Cu talente sau fără, aşa trebuie să fie aceşti oameni“ . Ulterior a revenit asupra calităţilor pe care trebuie să le aibă un lider, însă cu o referire negativă la adresa liderului PNŢ: „Omul politic adevărat se poate face numai prin dumnezeiescul dar de creaţiune în domeniul ideilor şi se poate menţine numai prin dovada zilnică a unei îndărătnice munci de care nici măcar în ordinarul domeniu electoral, de care avea nevoie, dl Maniu nu s-a dovedit niciodată capabil“ . În antiteză cu aceştia se află persoane care „altă dată, în alte împrejurări, într-un loc îngust sau pe scenă străină, au putut juca un rol şi care cred că de aceea au dreptul să reclame conducerea unei ţări pe măsura căreia n-au fost croiţi de natură şi nu s-au putut dezvolta în împrejurări neprielnice“. Evident, în fruntea acestora din urmă se află omul politic ardelean, despre care „a arăta exact ce este, a înlătura iluziile despre ce se crede că ar fi fost şi este şi azi, mi se pare o datorie“. Datoria a impus, de la început, o analiză asupra studiilor efectuate: liceul – „la o şcoală ungurească, de caracter calvin îngust“, care „i-a pus pecetea pe viaţă“, în timp ce studiile superioare au fost urmate „la cea mai înapoiată facultate din toată Europa, instituţie medievală, sprijinită de Approbatae Constitutiones ale lui Verböczy: şcoala de deznaţionalizare din Budapesta“.
„Ca un berbec de asalt şi cruzii ochi de metal albastru“
Proaspăt intrat în politică, viitorul lider al Partidului Naţional Român (PNR) este zugrăvit din punct de vedere fizic de marele istoric într-un stil inconfundabil: „Ce palid apărea, cu toată falca-i ameninţătoare, ca un berbec de asalt şi cruzii ochi de metal albastru, tânărul cu faţă de domnişoară îngrijită în toate nimicurile unei toalete de o corectitudine care nu se potrivea cu tribuna tuturor vijeliilor, acest rece produs al educaţiei calvine“. Principalele săgeţi ale lui Nicolae Iorga s-au îndreptat către discursurile tânărului deputat român, publicate chiar de el în 1906. Punctele tari ale criticii sunt reprezentate de angajamentele de ataşament faţă de Ungaria: „Fie convins stimatul deputat dl baron Bánffy – ce enumerare ceremonioasă de calităţi la cel mai feroce duşman, din mlădiţă românească, al neamului nostru! [N.I.] – că toţi membrii Camerei nu pot avea decât una şi aceeaşi ţintă: promovarea fericirii ţării, augmentarea puterii Statului şi asigurarea progresului fiecărui popor“. Analiza discursului rostit la 28 iulie 1906 reia tema privind susţinerea Ungariei şi a monarhiei dualiste de către omul politic ardelean, iar până în 1910 calităţile oratorice ale acestuia „nu întrec întru nimic nivelul oricărui politician de provincie din orice parte a Ungariei, iar dacă e vorba de realizările pentru care oratorul ar fi făcut toate concesiile, ele sunt cu desăvârşire nule. Nici o idee însă, nici o fulgerare impresionantă de credinţă, nici una din acele dibăcii estetice cu care se potolesc şi fiarele. Un Apollon de duzină, deloc un Orfeu!“.
„În anarhia complectă“
Destrămarea monarhiei austro-ungare l-a găsit pe ofiţerul de honvezi Iuliu Maniu la Viena, unde s-a impus ca lider al militarilor români. „Putea să ceară şi ambele coroane ale lui Franz Josef – scrie nu fără ironie istoricul –, căci totul era în stradă, dă ordine şi se instalează Monarh al Românilor într-un stat distrus…“ Maniu a organizat militarii din Ardeal în Senatul Militar Român (31 octombrie 1918) şi, pentru o perioadă, a asigurat ordinea în capitala imperiului aflat în destrămare.
Perioada de după 1918 este analizată într-un capitol separat, în care sunt reliefate toate actele de nesupunere civică ale noului lider al PNR, al cărui unic ţel era: „Puterea, toată puterea şi, dacă se poate, fără nici un risc“. (…) . După căderea guvernului Averescu şi organizarea alegerilor, în care PNR nu iese câştigător, Iuliu Maniu a declarat că nu recunoaşte noul for legislativ. Subtil, Iorga îl acuză că la instigarea sa reprezentanţii Bisericii Greco-Catolice n-au participat la manifestările încoronării regelui Ferdinand şi reginei Maria de la Alba-Iulia.
În martie 1923, la dezbaterile asupra Constituţiei, liderul ardelean nu a luat parte şi a declarat că „nu ţine seama“ de existenţa acesteia, situându-se „în anarhia complectă“. Ulterior, a declanşat o acţiune de fuziuni cu diverse grupări şi partide, în scopul de a-şi atrage aderenţi din Vechiul Regat şi a accede spre treapta cea mai înaltă a puterii. „A sacrificat doctrină şi demnitate pentru panaşul de şef“, a notat maliţios pamfletarul Iorga, care considera că regele Ferdinand şi prinţul Carol reprezentau piedici „pentru dictatura mediocrităţii îndărătnice“. Prin voia sorţii, prinţul Carol a renunţat la tron (1925), regele Ferdinand (iulie 1927) şi Ionel Brătianu (noiembrie 1927) şi-au dat obştescul sfârşit, lăsând liberă calea pentru Iuliu Maniu.
Ajuns în sfârşit şef al guvernului (noiembrie 1928), preşedintele PNŢ „dădea audienţe de preşedinte de republică, promiţând orice oricui. […] Orice chestie trebuia să fie adusă înaintea omului care – catastrofă! – nu ştia nimic şi nu putea să voiască nimic. Nici o idee nu scapără, nici un discurs nu luminează, nici o lege nu-i aparţine şefului suprem, nici un departament nu-l reţine la muncă“. Revenirea prinţului Carol (8 iunie 1930) l-a surprins pe prim-ministru – în opinia lui Nicolae Iorga –, iar acesta „s-a prefăcut instantaneu în iniţiat. El chemase pe prinţ, el îi pusese armata la dispoziţie. Dar, fiindcă putea fi şi o rezistenţă, tot el făcu loc dlui Mironescu“. În relaţiile cu regele Carol al II-lea, Iuliu Maniu s-a izbit de „o neînduplecată voinţă regală“ pe care n-a putut-o înfrânge şi astfel „s-a aruncat“ asupra camarilei. Din acest moment, Maniu a devenit „ostaş al Constituţiei – pe care n-o votase – şi «purificator»“.
Amor politic cu năbădăi
Relaţiile dintre autor şi fostul preşedinte al Consiliului Dirigent au început în 1915, când istoricul a menţionat pleiada de tineri ardeleni care au intrat în politică. Preşedintele PNR l-a lăudat pe marele istoric pentru ataşamentul faţă de lupta naţională în Transilvania, în 1921, însă Iorga menţionează că Maniu îl văzuse „până la Marea Unire o singură dată, nu-i scrisese un rând şi nu-i călcase în casă“. Cei doi s-au reîntâlnit în Parlamentul de la Bucureşti, în toamna anului 1919, unde liderul PNR i-a propus omologului de la Partidul Naţionalist Democrat să preia conducerea unui guvern care să semneze tratatul de pace şi apoi să demisioneze. Doi ani mai târziu, la 24 iunie 1921, Maniu a declarat că el reprezintă PNR: „Ce vrea el, aceia se face, nu fiindcă cere, ci fiindcă se impune“. Cei doi ajung să fuzioneze cu formaţiunile lor şi să fie copreşedinţi ai noului Partid Naţional (martie 1925). Nicolae Iorga, cu umor, notează că Maniu „a prezidat totdeauna şedinţele. Dar, când a fost vorba de lupta contra atotputernicului Ionel Brătianu, mi-a fost lăsată, cu generozitate, mie“. Având în vedere unificarea Partidului Naţional cu Partidul Ţărănesc, act cu care Nicolae Iorga nu era de acord, acesta a hotărât, la 28 septembrie 1926, să renunţe la fuziune şi să-şi reia activitatea cu o nouă mişcare politică, Partidul Naţional. (…)
O reverență postumă
În pofida acestei lucrări, relaţiile dintre cei doi oameni politici au continuat să se intersecteze, chiar dacă Iuliu Maniu n-a mai deţinut funcţii politice, în timp ce Nicolae Iorga, fost profesor al regelui Carol al II-lea, şi-a utilizat influenţa pentru a promova istoria naţională în ţară şi în străinătate. Totuşi, după asasinarea istoricului de către legionari (27 noiembrie 1940), liderul PNŢ a înfierat public acest act şi a cerut pedepsirea vinovaţilor, dovedind că, în pofida lucrării extrem de critice la adresa sa, a apreciat valoarea marelui istoric şi pamfletar.
„Baza patriotismului nostru e că trecutul nostru e legat de această ţară întocmai ca şi viitorul nostru… Susţinerea Ungariei şi în general a Monarhiei austro-ungare este o necesitate politică şi internaţională, atât pentru români, cât şi pentru maghiari. Conştiinţa acestei necesităţi şi sinceritatea sentimentelor este punctul de mânecare al activităţii noastre politice. […] Trecutul nostru e legat de ţara aceasta întocmai ca şi sentimentele noastre, aspiraţiile noastre de viitor vrem să le realizăm aici, în Ungaria, cercând baze sigure în ţara aceasta pentru dezvoltarea noastră culturală şi economică.“ (Iuliu Maniu, Discursuri parlamentare, 29 mai – 31 iulie 1906, Blaj, 1906, p. 14)
MAGISTRATUL DANA GARBOVAN ,PRESEDINTELE UNJR ATRAGE ATENTIA ASUPRA SCANDALULUI DIN DNA!
Președintele Uniunii Naționale a Judecătorilor din România (UNJR), Dana Gîrbovan, atrage atenția, în contextul scandalului din interiorul DNA, că orice abuz, orice reclamaţie privind un abuz, neverificată în mod real, are în timp efectul unui bumerang. Judecătoarea reamintește că semnale despre derapaje în lupta împotriva corupției au existat de mult timp, iar UNJR si AMR au vorbit despre ele de peste 2 ani.
”În urmă cu exact doi ani am dat un interviu pentru Timpolis, în care am spus: „În Justiţie nu funcţionează principiul „scopul scuză mijloacele”. Actul de justiţie, inclusiv în lupta anticorupţie, trebuie să se facă strict cu respectarea prevederilor şi a procedurilor legale, care includ respectarea drepturilor procesuale ale celor învinuiţi.
Pe de altă parte, orice abuz, ba mai mult, orice reclamaţie privind un abuz, neverificată în mod real, are în timp efectul unui bumerang. Nu dezbaterile despre eventualele abuzuri slăbesc forţa luptei împotriva corupţiei, ci bagatelizarea sau ignorarea lor.
Într-un stat de drept, pentru buna funcţionare a instituţiilor, este esenţial să se discute cu deschidere despre eventualele probleme care există. În cazul luptei anticorupţie ori al implicării serviciilor secrete în actul de justiţie nu existenţa acestor dezbateri, ci lipsa lor ar trebui să ne îngrijoreze.
Priviți unde suntem acum, la 2 ani după ce UNJR a atras atenția asupra acestor lucruri: nici azi nu știm cum, când și în ce a constat transformarea justiției în „câmp tactic” pentru SRI și nici cum au operat acele „echipe mixte” procurori – agenți SRI în baza unui Protocol care continuă să fie secret.
Mai mult, inclusiv procurori DNA au ajuns să sesizeze CSM, semnalând probleme extrem de grave din interiorul instituției.
Semnale despre derapaje în lupta împotriva corupției au existat de mult timp, iar UNJR si AMR au vorbit despre ele de peste 2 ani.
Justiția este un serviciu public și e important ca presa și societatea civilă să semnaleze derapajele, pentru ca orice deviere de la lege să fie identificată și corectată cât mai curând.
Dincolo de enunțarea unor principii, e important să nu se uite că în justiție nu e vorba doar despre legi, ci despre aplicarea lor la oameni. Din acest motiv orice încălcare a drepturilor procesuale poate produce vătămari ireparabile asupra vieții oamenilor.
Am spus în urmă cu doi ani și repet acum că nu se poate vorbi despre justiție și, implicit, despre lupta împotriva corupției, ignorând ori încălcând drepturile omului, deoarece se va sfârși prin aruncarea în derizoriu și discreditarea justiției și anticorupției”, susține judecătorul Dana Gîrbovan pe pagina sa de Facebook.
GAULEITERUL PENAL NATIONAL-SOCIALISTUL (NAZI) KLAUS WERNER JOHANNIS A CONVOCAT MARTI CSAT!
Ședința Consiliului Suprem de Apărare a Țării, condusă de către președintele Klaus Iohannis, va avea loc marți, pe ordinea de zi fiind incluse, printre altele, analiza activității Serviciului Român de Informații în anul 2016, Regulamentul de organizare și funcționare a Centrului de Coordonare Operativă Antiteroristă și Carta albă a apărării, informează Administrația Prezidențială.
Alte subiecte care vor fi abordate se referă la implementarea Strategiei Globale a UE (dimensiunea securitate și apărare), forțele armate ale României care pot fi puse la dispoziție pentru participarea la misiuni și operații în afara teritoriului statului român în anul 2018, planul de înzestrare a Armatei României 2017-2026 și evoluțiile recente ale fenomenului migrației și principalele măsuri implementate la nivel național.
În cadrul ședinței vor fi abordate și alte subiecte de interes pentru securitatea națională, menționează sursa citată.
2.760.873 hits video

References: CSM 
 CCR 
 CSM 
 CSM 
 CSM 
 CSM